Sep 20,2015
వడ్డీరేట్ల పైనే ప్రధాన దృష్టి
   ముంబయి: సోమవారం నుంచి ప్రారంభం కానున్న కొత్త ట్రేడింగ్‌ వారం భవిష్యత్తు ప్రధానంగా దేశంలో వడ్డీ రేట్ల సవరణ విషయం పైనే ఆధారపడనుంది. సెప్టెంబర్‌ 29న రిజర్వు బ్యాంకు ద్వైమాసిక ద్రవ్య పరపతి విధాన సమీక్ష నిర్వహిం చనుంది . ప్రధాన ంగా ఆర్‌బిఐ సమీక్షపై జరిగే అంచనాలు, సమాలోచనలు ఈ నెల 21తో ప్రారంభ మయ్యే వారంలో దేశీయ స్టాక్‌ మార్కెట్లను ప్రభావితం చేయను న్నాయని విశ్లేషకులు పేర్కొంటున్నారు. కాగా సెప్టెంబర్‌ డెరివేటివ్స్‌ కాంట్రాక్టు వచ్చే గురువారంతో ముగియనుండటంతో మార్కెట్లు ఒత్తిడికి గురి అయ్యే అవకాశాలు ఎక్కువగా ఉన్నాయి. ఈ సమయంలో మదుపరులు ఎక్కువగా అమ్మకాలకు మొగ్గు చూపే అవకాశం ఉంది. అంతర్జాతీయ పరిణామాలను గమనిస్తే చైనా సెప్టెంబర్‌ మాసం పారిశ్రామికోత్పత్తి సూచీని వెల్లడించనుంది. దీంతో ఆ దేశ ఆర్థిక వ్యవస్థ పటిష్టపై వచ్చే వార్తలు మార్కెట్లను ప్రభావితం చేస్తాయి. ఇదే సమయంలో అమెరికాలో గృహ నిర్మాణంపై ఆ దేశం గణంకాలను వెల్లడించనుంది. వీటికి తోడు అంతర్జాతీయ ద్రవ్య మార్కెట్లో డాలర్‌తో రూపాయి మారకం విలువ, చమురు ధరలలో కదలికలను మదుపరులు కీలకంగా పరిగణించనున్నారు
మీ స్నేహితులకు రికమెండ్ చెయ్యండి